Diari Oficial de la Generalitat Valenciana


Sumari del DOGV 5914, del 16-12-2008 (2008/14324)

RESOLUCIÓ de 14 de novembre de 2008, del Servici Territorial d'Energia d'Alacant, per la qual s'atorga autorització administrativa, aprovació del projecte d'execució i reconeixement, en concret, de la utilitat pública del projecte denominat: Línia areosubterrània de mitjana tensió 20 kV 2/C LA-180 Subestació Jacarilleta-Rafal, en els termes municipals d'Orihuela i Rafal (Alacant). Expedient número ATLINE 2007/666/03.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5914

Data del DOGV
:   16-12-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/14354


Data del document
:   14-12-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Orihuela
    * Rafal
    * subministrament d'energia elèctrica
    * empresa privada

RESOLUCIÓ de 14 de novembre de 2008, del Servici Territorial d'Energia d'Alacant, per la qual s'atorga autorització administrativa, aprovació del projecte d'execució i reconeixement, en concret, de la utilitat pública del projecte denominat: Línia areosubterrània de mitjana tensió 20 kV 2/C LA-180 Subestació Jacarilleta-Rafal, en els termes municipals d'Orihuela i Rafal (Alacant). Expedient número ATLINE 2007/666/03. [2008/14908]  
Per Resolució d'este Servici Territorial d'Energia, de 18 de desembre de 2007, es va sotmetre a informació pública conjunta la sol·licitud d'autorització administrativa, aprovació del projecte d'execució, reconeixement en concret d'utilitat pública i la relació concreta i individualitzada de béns i drets afectats pel projecte: Línia aerosubterrània de mitjana tensió 20 kV 2/C LA-180 Subestació Jacarilleta-Rafal, en els termes municipals d'Orihuela i Rafal (Alacant), després de la petició prèvia, a l'empara de l'article 5 del Reglament d'Expropiació Forçosa, de l'entitat beneficiària, Iberdrola Distribución Eléctrica, SAU, i es publiquen els anuncis en el Diari Oficial de la Comunitat Valenciana amb data 8 de febrer de 2008, en el Butlletí Oficial de la Província d'Alacant amb data de 31 de gener de 2008 i en els periòdics Información i La Verdad de 6 de febrer de 2008.  
Durant el període d'informació pública s'han presentat al·legacions: Leopoldo Ruiz Maseres, Amelia Ruiz Maseres, Amelia Maseres Riquelme i Josefa Fernández Navarro presenten idèntic escrit d'al·legacions en què manifesten que han tingut coneixement del projecte a través de l'anunci publicat en la premsa, sense que haja existit cap notificació; que l'ocupació dels béns es concretarà en aquells que siguen estrictament indispensables per al fi de l'expropiació; que hi ha una alternativa menys onerosa per als seus béns que consistix en el fet que la línia discórrega de forma subterrània per via pública, i existix un greuge comparatiu entre el tram que discorre a Rafal que és subterrani i el corresponent a Orihuela (aeri). De forma particular, Amelia Maseres Riquelme i els germans Ruiz Maseres manifesten que els és impossible dur a terme la construcció d'uns habitatges per causa de com està projectada la línia i Josefa Fernández Navarro proposa també que la línia discórrega pel camí o via que porta directament al riu Segura i que transcorre per la seua ribera i, finalment, Joaquín G. Parra Ruiz i María Dolores Parra Ruiz sol·liciten la modificació del traçat segons el plànol adjunt i subsidiàriament sol·liciten la indemnització de tots els danys causats i la reposició de les infraestructures que estiguen afectades.   
Les al·legacions van ser contestades per l'entitat beneficiària i posen de manifest el següent: respecte a les al·legacions presentades per Leopoldo Ruiz Maseres, Amelia Ruiz Maseres i Amelia Maseres Riquelme, així com Josefa Fernández Navarro que d'acord amb la Llei 54/1997, de 27 de novembre, del Sector Elèctric, els projectes han de ser sotmesos a informació pública, no que hagen de ser notificació individual i pel que fa a la variació del traçat, es comunica que d'acord amb l'article 161.2. del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministraments i procediments d'autorització d'instal·lacions d'energia elèctrica és necessari que es tinguen, de forma conjunta, les condicions següents: que la línia puga instal·lar-se sobre terrenys de domini, ús o servici públic o patrimonials de l'administració o seguint límits de les propietats privades, que la variació no siga superior en longitud o alçària al 10% de la part de la línia afectada per la variació i que tècnica siga possible; i es considera, en tot cas, inadmissible la variant quan el cost d'esta siga superior a un 10% del pressupost de la part de la línia afectada per la variant.  
Les alternatives de traçat propostes pels al·legants no complixen els esmentats requisits perquè en tot cas implicarien un augment del traçat en més del 10% amb un cost superior també al 10% del pressupost.  
Pel que fa a les al·legacions de Joaquín G. Parra Ruiz i Mª Dolores Parra Ruiz, s'indica per l'entitat beneficiària que no és possible acceptar la variant proposada perquè implica l'afecció de tercers aliens a l'expedient, sense perjuí que tots els béns i els drets que resulten afectats seran indemnitzats per mitjà del corresponent preu just.  
Atés que s'han respectat en la major mesura possible els drets dels particulars, ja que els han fet compatibles amb els aspectes tècnics, econòmics i mediambientals amb un traçat racional de les instal·lacions i, sense perjuí de les corresponents indemnitzacions que hauran de determinar-se per mutu acord o per mitjà del corresponent expedient de preu just per part del Jurat Provincial d'Expropiacions.  
Atés que han sigut efectuats els tràmits establits en el Decret 88/2005, del Consell de la Generalitat, de 29 d'abril (DOCV de 5 de maig de 2005), pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana i que el projecte disposa de definició i concreció de les característiques tècniques i de traçat que garantixen la màxima seguretat i el millor funcionalitat de la línia elèctrica, i estos són els paràmetres que condicionen i obliguen, principalment, a adoptar un traçat, amb independència de les afeccions que a tercers puguen representar i això sense perjuí d'indemnitzar-los adequadament, este Servici Territorial ha resolt:  
Primer  
Atorgar a Iberdrola Distribución Eléctrica, SAU, autorització administrativa de la instal·lació elèctrica que s'indica:  
Lloc on s'establirà la instal·lació: terme municipal d'Orihuela i Rafal (Alacant).  
Número d'expedient: ATLINE/2007/666/03.  
Característiques principals:  
Tensió nominal: 20 kV.  
Longitud: 5.381 metres, 6 conductors repartits en dos circuits.  
Tipus i conductors LAMT Tipus LA-180 i secció 181,6 mm² i LSMT tipus HEPRZ1 12/20 kV i secció 3x240 mm².  
Origen i final: el punt de connexió està situat en la subestació de Jacarilleta, en el terme municipal d'Orihuela, i acaba en un centre de repartiment situat en el polígon industrial, propietat d'Iberdrola Distribución Eléctrica, SAU, en el terme municipal de Rafal.  
Segon  
Aprovar el projecte d'execució de la instal·lació elèctrica amb establiment, en qualsevol cas, de les prescripcions següents:  
1. En tot moment, s'haurà de complir el que establix el Reial Decret 1955/2000, així com la Llei 54/1997, del Sector Elèctric.  
2. El termini d'execució de les obres i de les instal·lacions serà de sis mesos a partir de l'ocupació real de les finques afectades.  
3. Les instal·lacions que s'autoritzen per la present resolució s'hauran de realitzar d'acord amb el projecte i la resta de documentació tècnica presentada, amb les variacions que, si és el cas, se sol·liciten i s'autoritzen.  
4. Els encreuaments especials i les altres afeccions de béns de domini públic es realitzaran de conformitat amb les condicions imposades pels organismes competents en cada cas.  
5. Iberdrola Distribución Eléctrica, SAU, donarà compte de l'acabament de les instal·lacions a este Servici Territorial per al seu reconeixement definitiu i alçament de l'acta de posada en servici de les instal·lacions, sense este requisit no podran entrar en funcionament.  
6. L'administració es reserva el dret a deixar sense efecte esta autorització en el moment en què es demostre l'incompliment de les condicions expressades, per la declaració inexacta de les dades subministrades o una altra causa excepcional que ho justifique.  
Tercer  
Declarar, en concret, la utilitat pública de la línia elèctrica autoritzada en el punt primer de la present resolució, cosa que porta implícita la necessitat ocupació dels béns i els drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afecció a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1., 158, 159, 160 i 162.3. del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Quart  
Publicar i notificar la present resolució, d'acord amb el que establix el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i es comunica que la publicació d'esta es realitzarà igualment als efectes que determina l'article 59.5. de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, i la Llei 24/2001, de 27 de desembre, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.  
Contra la present resolució, que no posa fi a la via administrativa, es podrà interposar recurs d'alçada davant de la Direcció General d'Energia (carrer de Colom, núm. 1. 46834-València) en el termini d'un mes comptador des de l'endemà de la notificació de la present, de conformitat amb el que establixen els articles 114 i 115 de la Llei 4/99, de modificació de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
Alacant, 14 de novembre de 2008.- El cap del Servici Territorial d'Energia: Miguel García Mengual.  
Relació concreta i individualitzada de béns i drets afectats  
Projecte: LAMST 20 KV - Subestació Jacarilleta a Rafal - província d'Alacant  
Terme municipal d'Orihuela  
  
Relación concreta e individualizada de bienes y derechos afectados  
Proyecto: LAMST 20 KV - Subestación Jacarilleta a Rafal - provincia de Alicante  
Término municipal de: Orihuela  
\* \* \* \* \*